വനിതാ ക്രിക്കറ്റ് : ഇന്ത്യക്ക് വിജയം മക്കായ് സിഡ്നി: തുടര്ച്ചയായ 26 ജയങ്ങള്ക്കു ശേഷം ഓസ്ട്രേലിയ ഇന്ത്യയോടു തോറ്റു. രണ്ടാം ഏകദിനത്തില് അവസാന പന്തില് കൈവിട്ട തോല്വിക്കു പകരം വീട്ടി ഇന്ത്യ.കഴിഞ്ഞ കളിയില് അവസാന ഓവര് എറിഞ്ഞ ജൂലന് ഗോസ്വാമി തന്നെയാണ് ഇന്ത്യയുടെ വിജയ റണ് നേടിയത്. പരമ്ബരയിലെ മൂന്നാമത്തേതും അവസാനത്തേതുമായ ഏകദിനത്തില് ഇന്ത്യ രണ്ട് വിക്കറ്റിനാണു ജയിച്ചത്. സ്കോര്: ഓസ്ട്രേലിയ ഒന്പതിന് 264, ഇന്ത്യ എട്ടിന് 266. കളി തീരാന് മൂന്ന് പന്തുകള് ബാക്കി നില്ക്കേയാണ് ജൂലന് ഏഴ് പന്തില് എട്ട് വിജയ റണ്ണെടുത്തത്്. മേഘനാ സിങ് മൂന്ന് പന്തില് രണ്ട് ജൂലനൊപ്പംനിന്നു. പരമ്ബര 21 നു സ്വന്തമാക്കിയെങ്കിലും അവസാന മത്സരത്തിലെ തോല്വി ഓസീസിനു തിരിച്ചടിയാണ്. ഏകദിനത്തിലെ കന്നി അര്ധ സെഞ്ചുറികളുമായി ഓപ്പണര് ഷഫാലി വര്മ 119 പന്തില് 56, യാസ്തിക ഭാട്ടിയ 69 പന്തില് 64 എന്നിവര് തിളങ്ങി. ഓപ്പണര് സ്മൃതി മന്ദാനയെ 25 പന്തില് 22 നേരത്തെ നഷ്ടമായെങ്കിലും അര്ധ സെഞ്ചുറിയുമായി ഷഫാലി നിലയുറപ്പിച്ചിരുന്നു. മന്ദാനയ്ക്ക് പകരമെത്തിയ യാസ്തികയും കത്തിക്കയറി. കഴിഞ്ഞ കഴിഞ്ഞ കളിയിലെ താരമായ വിക്കറ്റ് കീപ്പര് റിച്ച ഘോഷിന് അക്കൗണ്ട് തുറക്കാനായില്ല. നായിക മിതാലി രാജ് 16, പൂജാ വസ്ത്രാകര് മൂന്ന് എന്നിവര് പുറത്തായപ്പോള് ഇന്ത്യന് നിരയില് ആശങ്കയായി. ദീപ്തി ശര്മ 30 പന്തില് 31, സ്നേഹ ശര്മ 27 പന്തില് 30 എന്നിവര് ആശങ്കയകറ്റി. ഓസീസിനു വേണ്ടി അനാബെല് സതര്ലന്ഡ് മൂന്ന് വിക്കറ്റെടുത്തു. ആദ്യം ബാറ്റ് ചെയ്ത ഓസീസിന് ബെത്ത് മൂണി 64 പന്തില് 52, ആഷ്ലീഗ് ഗാര്ഡ്നര് 62 പന്തില് രണ്ട് സിക്സറും എട്ട് ഫോറുമടക്കം 67 എന്നിവരുടെ അര്ധ സെഞ്ചുറികള് കരുത്തായി. താഹ്ലിയ മക്ഗ്രാത് 32 പന്തില് 47, ഓപ്പണറും വിക്കറ്റ് കീപ്പറുമായ അലീസ ഹീലി 47 പന്തില് 35 എന്നിവരും ബാറ്റിങ്ങില് തിളങ്ങി. നായിക മെഗ് ലാന്നിങിന് 0 നാലു പന്തുകള് മാത്രമാണു നേരിടാനായത്. ജൂലന് ഗോസ്വാമി 37 റണ് വഴങ്ങിയും പൂജാ വസ്ത്രാകര് 46 റണ് വഴങ്ങിയും മൂന്ന് വിക്കറ്റ് വീതമെടുത്തു. സ്നേഹ് റാണയാണ് ഒരു വിക്കറ്റെടുത്തത്. ഓസീസ് വനിതകള് 2017 നു ശേഷം ആദ്യമായാണ് ഏകദിനത്തില് തോല്ക്കുന്നത്. 38 വയസുകാരിയായ ജൂലന് ഏറ്റവും കൂടുതല് ഏകദിനങ്ങള് കളിക്കുന്ന രണ്ടാമത്തെ വനിതയായി. ഇന്നലെ ജൂലന്റെ 192ാം ഏകദിനമാണു നടന്നത്. ഷാര്ലറ്റ് എഡ്വേഡ്സിനെയാണ് 191 ജൂലന് മറികടന്നത്. ഇന്ത്യയുടെ നായികയും വെറ്ററന് താരവുമായ മിതാലി രാജാണ് ഒന്നാമത്. ഇന്ത്യക്കു വേണ്ടി മിതാലി 220 ഏകദിനങ്ങള് കളിച്ചു. രണ്ടാം ഏകദിനത്തില് ഇന്ത്യയുടെ അവസാന ഓവര് എറിഞ്ഞത് ജുലന് ആയിരുന്നു. അവസാന ഓവറിലെ നോബോളുകളാണ് തോല്വിക്കു കാരണമെന്ന വിമര്ശനത്തിനു വിജയ റണ്ണെടുത്തു ജുലന് മറുപടി നല്കി. 192 മത്സരങ്ങളില്നിന്ന് 239 വിക്കറ്റുകളാണ് ജുലന് നേടിയത്.